জঙ্গি সন্দেহে খাস কলকাতার কাছ থেকে গ্রেফতার নয় আফগান নাগরিক। মঙ্গলবার গভীর রাতে উত্তর চব্বিশ পরগনার বারাকপুর শিল্পাঞ্চল এলাকার বীজপুর থেকে এদের গ্রেফতার করা হয়।
ব্যারাকপুর কমিশনারেটের গোয়েন্দা বিভাগ ও স্থানীয় বীজপুর থানার পুলিশ গোপন সূত্রে খবর পেয়ে যৌথ অভিযান চালিয়ে গ্রেফতার করে এই আফগান নাগরিকদের৷
ধৃতেরা হল—
তাহির খান
আব্দুর সুকুর খান
জিয়াউদ্দিন খান
সালাম খান
সৈয়দ আরিফ
আব্দুল বকিল
আব্দুল নাসির পাঠান
আব্দুল সাত্তার খান
রহেমাতুল্লা আলি
ব্যারাকপুর পুলিশ কমিশনারেট সূত্রে খবর, এদের বিরুদ্ধে হাওলার মাধ্যমে বেআইনি অর্থ আদান-প্রদান, বেআইনি ভাবে বসবাস ও বেআইনি অনুপ্রবেশের অভিযোগ রয়েছে৷ এরা প্রত্যেকে বীজপুর এলাকায় জাদের বক্স লেনে একটি ঘর ভাড়া নিয়ে একসঙ্গে থাকত। জঙ্গি যোগের বিষয়টিও খতিয়ে দেখছেন ব্যারাকপুর পুলিশ কমিশনারেটের গোয়েন্দারা।